ව්‍යාජ රුපියල් දහසේ නෝට්ටු මුද්‍රණය කැර උතුරු නැෙඟනහිර ඇතුළු දිවයිනේ ප්‍රදේශ රැසක බෙදාහැර ඇති බව කියන පුද්ගලයන් දෙදෙනකු කටුගස්තොට කහල්ල ප්‍රදේශයේදී මධ්‍යම පළාත් ත්‍රස්ත විමර්ශන කාර්යාංශය හා පොලිස් විමර්ශන කාර්යාංශය මගින් රුපියල් දෙලක්ෂ හැටදහසක් (2,60,000) වටිනා ව්‍යාජ මුදල් මෝට්ටු සමඟ පෙරේදා (15) අත්අඩංගුවට ගෙන තිබේ.කහල්ල ඉහළ ගම්මැද්ද ප්‍රදේශයේ නිවසක් කුලියට ගෙන සැකකරුවන් මේ ව්‍යාජ මුදල් මුද්‍රණය කැර බෙදාහැරීමේ ජාවාරම කැරගෙන ගොස් ඇත.ව්‍යාජ මුදල් මුද්‍රණය කිරීම සඳහා යොදා ගත් ඩිජිටල් මුද්‍රණ යන්ත්‍රයක් ද පොලිසිය සොයාගෙන තිබේ.අත්අඩංගුවට ගත් එක් සැකකරුවකු ජංගම දුරකථන අලුත්වැඩියා කරන්නකු බව පොලිසිය පවසයි.මධ්‍යම පළාත් ජ්‍යෙෂ්ඨ නියෝජ්‍ය පොලිස්පති එච්. එන්. බී. අඹන්වල මහතාගේ උපදෙස් මත පොලිස් පරීක්ෂණ ටී. ටී. රණතුංග, පොලිස් පරීක්ෂක පී. කේ. විජේකෝන් යන මහත්වරු ඇතුළු කණ්ඩායමක් පරීක්ෂණ පවත්වයි..